Откриха дрога за 100 бона скрита в кучешка колиба | Блиц
Откриха дрога за 100 бона скрита в кучешка колиба
https://blitz.bg/kriminalni/otkrikha-droga-za-100-bona-skrita-v-kucheshka-koliba_news185405.html Blitz.bg
Следели наркодилъра над два месеца, преди да го закопчаят
01 Март 2013, 13:04
Синтетични наркотици за над 100 хиляди лева са открити при спецакция в Дупнишко. Акцията се е провела вчера вечерта, след осъществена продажба на 300 грама амфетамин на 31 годишен мъж от София, уточниха от полицията.
При претърсване в дома на продавача от Дупница мъж на 33 години, в тайник на кучешка колиба във вилата му в село Дяково, са открити 10 кг марихуана и 680 гр амфетамин. Намерени са и везни и пистолет &quot;Макаров&quot; с изтрити серийни номера. Продавачът и купувачът на задържани в ареста. И двамата са криминално проявени. Клиентът се опитал да избяга, но е бил задържан, а при извършения обиск в него са открити купените по-рано 300 гр. амфетамини. <br /> <br /> Наблюдението на продавача на наркотици е осъществявано в продължение на два месеца, съвместно с ГДБОП и Окръжната прокуратура в Кюстендил. Ще бъде искана постоянна мярка за задържане, казаха от прокуратурата. През миналата година при претърсване на дома на дупничанина е открито минимално количество наркотици. Купувачът е осъждан за унищожаване и повреждане на имущество. /БЛИЦ<br />